Marta Hlušíková

Marta Hlušíková (* 9. október 1952, Leopoldov) je stredoškolská pedagogička, spisovateľka a autorka odbornej literatúry.

Životopis 
Narodila sa v Leopoldove, detstvo a mladosť prežila v Trenčíne. Po maturite na Strednej všeobecnovzdelávacej škole v Trenčíne (1971) študovala na Filozofickej fakulte Univerzity Komenského v Bratislave slovenský jazyk a latinčinu (19711976). Pracovala ako redaktorka v Archeologickom ústave SAV v Nitre, neskôr ako stredoškolská učiteľka v Banskej Štiavnici (SOU lesnícke) a v Rimavskej Sobote (Stredná ekonomická škola, Gymnázium). V súčasnosti pracuje ako stredoškolská pedagogička v Súkromnej strednej odbornej škole v Rimavskej Sobote.

Časopisecká tvorba, spoluautorstvo a preklady 
Okrem publicistiky a krátkych útvarov (Práca, Roháč, Učiteľské noviny, Slobodný piatok, Smena na nedeľu, Gemerské zvesti) začala od roku 1989 publikovať tvorbu pre deti (Zornička, Včielka, Slniečko, Mamatatajojo, Fifík, Maxík, Zvonček, Slnečnica, Adamko).

Spolupracuje so Slovenským rozhlasom v Bratislave od roku 1996 (Obrázkové rozprávky, Dedova indiánska osada, Kde pavúky tkajú cukrovú vatu, vysielania pre predškolákov, poviedky pre dospelých).

Je autorkou kníh pre deti aj pre dospelých a spoluautorkou jedenástich zbornikov pre deti (poviedkové výbery vydavateľstva Perfekt).

Tvorba  
 2000 Slovník latinských citátov, Kniha-Spoločník, Bratislava
 2003, 2009 Latinsko-slovenský slovník, Kniha-Spoločník, Bratislava
(Slovník získal 2. miesto na medzinárodnej súťaži v Prahe „Slovník roku“)
 2003 Kamene, SAUL, Bratislava (básnická zbierka)
 2005 Záhrady, Vydavateľstvo Spolku slovenských spisovateľov, Bratislava (krátke prózy)
 2008 Rok červených moruší, Vydavateľstvo Spolku slovenských spisovateľov, Bratislava (básnická zbierka)
 2011 Lúky tancujú koreňmi tráv, Vydavateľstvo Spolku slovenských spisovateľov, Bratislava (básnická zbierka)
 2013 Karamelový smiech, Vydavateľstvo Matice slovenskej, Martin 2013

Tvorba pre deti 
 2001 Malá encyklopédia antickej kultúry nielen pre deti, BEMA, Bratislava 
 2008 Kde pavúky tkajú cukrovú vatu, Vydavateľstvo Matice slovenskej, Martin
 2009 Neznášam, keď ma hladkajú po hlave, Matica slovenská, Martin
(Kniha ocenená prémiou Literárneho fondu za pôvodnú literárnu tvorbu a slovenskou sekciou IBBY ako „Najlepšia detská kniha zimy 2009“.)
Kniha existuje aj ako zvuková kniha: načítala Ivana Klemová, Levoča: SKN, 2012 (MP3, WMA DRM 10).
 2009 Písmenkovo, Vydavateľstvo Spolku slovenských spisovateľov, Bratislava
 2010 Bublinkové rozprávky, SPN – Mladé letá, Bratislava
 2011 Čo baby nedokážu, SPN – Mladé letá, Bratislava
(Kniha ocenená slovenskou sekciou IBBY ako „Najkrajšia detská kniha jesene 2011“)
 2013 Môj dedko Rýchly šíp, Slovart, Bratislava (Najkrajšia kniha Slovenska 2013, zápis do The White Ravens)
 2014 Strelené rozprávky, Albatros, CPres Brno
 2014 Vežovníček, Vydavateľstvo MS, Martin
 2014 Zázračné topánky a iné rozprávky, Mussler Books, Bratislava
 2015 Až raz budem kapitánom, Slovart, Bratislava
 2016 Mlynčeky tety Hrozienky, Albatros, CPres Brno
 2016 Anabelka sa smeje dvojhlasne, Q111, Bratislava
 2017 Žiaden káčer navyše, Slovart, Bratislava
 2017 Len sa teš, Pampúch, Perfekt, Bratislava

Externé odkazy 
 Oficiálna stránka
 Verejná knižnica Mikuláša Kováča v Banskej Bystrici

Slovenskí spisovatelia
Slovenskí básnici
Slovenskí spisovatelia pre deti a mládež
Slovenskí stredoškolskí pedagógovia
Absolventi Filozofickej fakulty Univerzity Komenského v Bratislave
Osobnosti z Leopoldova